হামজা চৌধুরী

হামজা দেওয়ান চৌধুরী (জন্ম: ১ অক্টোবর ১৯৯৭) একজন বাংলাদেশি ফুটবল খেলোয়াড়। তিনি প্রিমিয়ার লিগ ক্লাব  লেস্টার সিটির হয়ে খেলেন এবং বাংলাদেশের হয়ে মধ্য মাঠের খেলোয়াড় হিসেবে খেলেন। তিনি মূলত রক্ষণাত্মক মধ্য মাঠের খেলোয়াড় হিসেবে খেললেও মাঝে মধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

বাংলাদেশ ফুটবল ফেডারেশন ২০২৪ সালের ১৯ ডিসেম্বর জানায় যে হামজা বাংলাদেশ জাতীয় ফুটবল দলের হয়ে খেলার আনুষ্ঠানিক অনুমতি পেয়েছেন।

ব্যক্তিগত জীবন
হামজা ইংল্যান্ডের লেস্টারশায়ারে জন্মগ্রহণ করেন।  তিনি জন্মগতভাবে একজন বাংলাদেশি মা ও গ্রেনাডীয় পিতার সন্তান। হামজা একটি ঐতিহ্যবাহী বাঙালি মুসলিম পরিবারে নিজের মাতা ও সৎ পিতার কোলে বেড়ে ওঠেন এবং শৈশব থেকেই তিনি বাংলাদেশ সফর করছেন। তার মায়ের পৈতৃক নিবাস হলো বাংলাদেশের হবিগঞ্জের বাহুবলে। তার সৎ বাবাও বাঙালি। চৌধুরী স্বাচ্ছন্দ্যে সিলেটি ভাষায় কথা বলতে পারেন। তিনি তার পূর্বপুরুষের মাধ্যমে গ্রেনাডা জাতীয় দলের হয়ে খেলার যোগ্য।

চৌধুরী একজন সুন্নি মুসলিম এবং তার যৌবনে সান্ধ্য মাদ্রাসায় পড়তেন বলে উল্লেখ করেছেন। তিনি বলেন যে, ম্যাচের জন্য গ্রিন রুম থেকে বের হওয়ার আগে, তিনি আরবিতে কুরআনের কিছু অংশ; যেমন: আয়াতুল কুরসি ও বিভিন্ন দুআ পাঠ করেন।

২০১৯ সালের এপ্রিলে তিনি ঐতিহাসিক একটি টুইটের জন্য ক্ষমা চেয়েছিলেন। পরে তাকে অসদাচরণের জন্য অভিযুক্ত করা হয় এবং ৫,০০০ ইউরো জরিমানা করা হয় এবং একটি শিক্ষাগত কোর্সে রাখা হয়।

তিনি এবং তার স্ত্রীর ২০১৮, ২০২০ ও ২০২৩ সালে জন্মগ্রহণকারী তিনটি সন্তান রয়েছে।

ফিলিস্তিনের প্রতি সমর্থন 
২০২১ সালে এফএ ফাইনাল কাপ জয়ের পর হামজা তার একজন বন্ধুর সাথে ফিলিস্তিনি পতাকা উচিয়ে বিজয় উৎযাপন করেন, যখন ফিলিস্তিন-ইসরাইল সংঘাত চলছিল।

ক্লাব কর্মজীবন
হামজা তার খেলোয়াড়ী জীবন শুরু করেন ব্রিটিশ ক্লাব লেস্টার সিটির একাডেমিতে ২০১১–১২ মৌসুমে খেলার মাধ্যমে, এবং মাত্র ১৬ বছর বয়সে শীর্ষস্থানীয় কয়েকটি ইউরোপিয়ান ক্লাবের নজরে আসেন। ২০১৬ সালের ২৭শে ফেব্রুয়ারি, তিনি লিগ ওয়ান ক্লাব বার্টন আলবিয়নে ১ মাসের জন্য ধারে খেলার চুক্তিতে যোগ দেন। ওই একই দিনে, তিনি ব্রিটিশ ফুটবল লিগে আত্মপ্রকাশ করেন, যেখানে ৭৭তম মিনিটে টম নেয়লরের বদলি হিসেবে মাঠে নামেন। ইংল্যান্ডের বার্টনে অবস্থিত ফিরেল্লি স্টেডিয়ামে ওয়ালশালের বিপক্ষে ম্যাচটি ০-০ গোলে ড্র হয়। বার্টন আলবিয়নে তিনি ২টি মৌসুম অতিবাহিত করেন, যেখানে তিনি ২৬টি ম্যাচ খেলেন।

২০১৬ সালের ৬ই আগস্ট, হামজা আবারও বার্টন আলবিয়নের সাথে ২০১৬-১৭ মৌসুমের জন্য ধারে খেলার চুক্তি করেন। ওই দিনই, তিনি বার্টনের হয়ে প্রথমবারের মতো ফুটবল লিগ চ্যাম্পিয়নশিপে মাঠে নামেন, যেখানে নটিংহাম ফরেস্টের বিপক্ষে একটি গোলে সহায়তা করেন, যদিও তার দল ৪-৩ ব্যবধানে পরাজিত হয়। ২০১৭–১৮ মৌসুমে, তিনি বার্টন আলবিয়নের হয়ে ধারের খেলা শেষ করে পুনরায় লেস্টার সিটিতে যোগদান করেন।

২০১৭ সালের ১৯শে মার্চ, হামজার লেস্টার সিটির হয়ে অভিষেক হয়, ইএফএল কাপের তৃতীয় রাউন্ডে লিভারপুলের বিপক্ষে। খেলার ৮২তম মিনিটে মাঠে নেমে তিনি দলের জয়ে অবদান রাখেন, যা তাদের হোম গ্রাউন্ডে অনুষ্ঠিত হয়েছিল। ২০২২–২৩ মৌসুমে, তিনি ধারে লেস্টার সিটি থেকে ইংরেজ ক্লাব ওয়াটফোর্ডে যোগদান করেন।

আন্তর্জাতিক কর্মজীবন 
২০১৮ সালের ২৬ ই মে ২০১৮ তোলুন টুর্নামেন্টে চীন অনূর্ধ্ব-২১ এর বিরুদ্ধে ২-১ তে জয়ের প্রধান কারিগর হিসাবে চৌধুরী ইংল্যান্ড জাতীয় অনূর্ধ্ব-২১ ফুটবল দলের হয়ে আত্মপ্রকাশ করেন। তিনি ইংল্যান্ডের হয়ে টুর্নামেন্টের পরবর্তী ম্যাচে মেক্সিকোর বিপক্ষে ০-০ গোলে ম্যাচ ড্র শুরু করেন।

২০১৯ সালের ২৭ মে তাকে ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্যে ইংল্যান্ডের ২৩ সদস্যের দলে অন্তর্ভুক্ত করা হয়েছিল; কিন্তু ফ্রান্সের কাছে প্রথমার্ধে ২-১ গোলে পরাজয়ের সময় একটি বেপরোয়া ট্যাকলের জন্য তাকে সোজা লাল কার্ড দেখানো হয়েছিল।

বাংলাদেশ এবং গ্রেনাডার প্রতিনিধিত্ব করার যোগ্যতা থাকার পরও চৌধুরী ২০১৯ সালের অক্টোবরে প্রকাশ করেছিলেন যে, তার লক্ষ্য ছিল ইংল্যান্ডের হয়ে খেলা: "ইংল্যান্ডের হয়ে খেলা আমার সবচে বড় স্বপ্ন; সিনিয়র দলের প্রতিনিধিত্ব করা আমার স্বপ্ন"। যাহোক, ২০২৪ সালের ২৭ ফেব্রুয়ারি কিছু রিপোর্ট নিশ্চিত করে যে, তিনি ২০২৪ সালের মার্চে ২০২৬ বিশ্বকাপ বাছাইপর্বের জন্য বাংলাদেশ জাতীয় ফুটবল দলে যোগদান করার ব্যাপারে আলোচনায় ছিলেন।

২০২৪ সালের ২৩ আগস্ট, তিনি বাংলাদেশী পাসপোর্ট পান এবং ২০২৪ সালের ২৪ সেপ্টেম্বর ইংলিশ ফুটবল অ্যাসোসিয়েশন তাকে একটি অনাপত্তি সনদ (NOC) প্রদান করে এবং তাকে আনুষ্ঠানিকভাবে বাংলাদেশের প্রতিনিধিত্ব করার অনুমতি দেয়।

৯ ফেব্রুয়ারি ২০২৫ তারিখে, হামজাকে বাংলাদেশের ২০২৭ এএফসি এশিয়ান কাপ বাছাইপর্বের প্রাথমিক দলে ভারতের বিরুদ্ধে তৃতীয় রাউন্ডের ম্যাচে অন্তর্ভুক্ত করা হয়েছিল।  ২৫ মার্চ, ভারতের বিরুদ্ধে ০-০ গোলে ড্র করে বাংলাদেশের হয়ে তার অভিষেক হয়েছিল।  দেশের মাটিতে ৪ই জুন ২০২৫ তারিখে ভুটানের বিপক্ষে তার অভিষেক হয় এবং তিনি জাতীয় দলের হয়ে প্রথম গোল করেন।

পরিসংখ্যান

ক্লাব

আন্তর্জাতিক

অর্জন 
লেস্টার সিটি

 এফএ কাপ : ২০২০-২১ 
 এফএ কমিউনিটি শিল্ড : ২০২১ 
 ইএফএল চ্যাম্পিয়নশিপ : ২০২৩-২৪ 

ইংল্যান্ড অনুর্ধ্ব ২১

 তুলন টুর্নামেন্ট : ২০১৮

তথ্যসূত্র

বহিঃসংযোগ
 
 

১৯৯৭-এ জন্ম
জীবিত ব্যক্তি
ইংরেজ ফুটবলার
বাংলাদেশী বংশোদ্ভূত ইংরেজ ব্যক্তি
লেস্টার সিটি ফুটবল ক্লাবের খেলোয়াড়
বার্টন আলবিয়ন ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ওয়াটফোর্ড ফুটবল ক্লাবের খেলোয়াড়
ফুটবল মধ্যমাঠের খেলোয়াড়
ইংরেজ ফুটবল লিগের খেলোয়াড়
ইংরেজ মুসলিম
এফএ কাপ ফাইনালের খেলোয়াড়
কৃষ্ণাঙ্গ ব্রিটিশ ক্রীড়াবিদ
২১শ শতাব্দীর বাঙালি
শেফিল্ড ইউনাইটেড ফুটবল ক্লাবের খেলোয়াড়
ইএফএল চ্যাম্পিয়নশিপ
বাংলাদেশী পুরুষ ফুটবলার
বাংলাদেশের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
কৃষ্ণাঙ্গ ইংরেজ ক্রীড়াবিদ
বাংলাদেশী মুসলিম
২১শ শতাব্দীর মুসলিম